google/wiki40b huggingface dataset:
Gerhard Pärli

Gerhard Pärli (kuni 1935 Gerhard Perli, 14. detsember 1889 Kavastu vald, Tartumaa – 3. veebruar 1956 Sedlinghausen) oli eesti vaimulik.
Õppis kohalikus vallakoolis, Tartu linnakoolis, Hugo Treffneri ja Aleksandri gümnaasiumis. Tartu Ülikoolis õppis ta aastatel 1912–1918 ja 1920–1923 usuteadust, lõpetas cand. theol. astmega (Ristiusu ja Buddhausu põhimõtted võrreldud ja eetiliselt hinnatud).  Fraternitas Estica vilistlane. Prooviaastal oli ta Tartu Pauluse koguduses Arnold Habichti juures. Ordineeriti 12. oktoobril 1924 õpetajaks.
Osales Esimeses maailmasõjas ja Vabadussõjas.
Oli aastatel 1925–1939 Paide Püha Risti- ja Anna koguduse õpetaja, lisaks oli ta aastatel 1935–1939 Järva praostkonna praost 1930–1939 Paide linnapea. Lahkus aastal 1939 Saksamaale. Suri aastal 1956 Saksamaal.
Gerhard Pärli osales poliitilises elus, ta valiti Paide linna volikogusse. Aastatel 1930–1939 oli ta Paide linnapea (Pärli kuulus Isamaaliitu). 1936. aastal seati ta üles Rahvuskogu liikme kandidaadiks, kuid võttis oma kandidatuuri tagasi Johan Pitka kasuks.

Isiklikku

Gerhard Pärli vennad olid arstiteadlane Harald Perli ja diplomaat Edgar Pärli.
Pärli abiellus aastal 1920 Mary-Anna Steinbergiga, neli aastat hiljem sündis poeg. Aastal 1933 abikaasa suri, uuesti abiellus ta aastal 1936 abikaasa õe Elfriedega. Kuigi Pärli kodune keel oli saksa keel (abikaasa oli sakslanna), ei takistanud see aastal 1939 Päevalehel teda nimetamast rahvuselt puhastverd eestlaseks.
Kalle Hansen

Kalle Hansen (sündinud 26. mail 1958) on eesti alpinist ja matkakorraldaja.
Ta on alpinistina tõusnud kahele seitsmetuhandelisele ja koos kaaslastega esmavallutanud Pamiiris kuuetuhandelise Tartu ülikool 350 ja kolm viietuhandelist tippu.  
Koos mõttekaaslastega asutas ta Nipernaadi Matkaklubi (2016. aastast mittetulundusühing), kus ta täidab alpiinstruktori kohustusi, juhib projekte ja alpinismigruppe ning konsulteerib gruppe alpinismi strateegilistes küsimustes.
Ta on osaühingu E-Turist Reisibüroo juhatuse liige, ettevõte tegeleb peamiselt välismaalaste teenindamisega Eestis, eelkõige Lõuna-Eestis.

Haridustee

Ta lõpetas 1976. aastal Nõo Keskkooli ja 1981. aastal Tartu Riikliku Ülikooli.

Alpinism

Mägironimist hakkas ta harrastama 1976. aastal Kuldev Ääremaa juhendamisel. 1977. aastal astus ta Alpiklubi Firn liikmeks. 1979. aastal sooritas ta edukalt Dušanbe lähistel asuvas alpilaagris Vorzob mägipäästetööde eksami.
1990. aastal tegutses ta koos Kalev Muru, Alfred Lõhmuse ja Enn Brannoga mägigiidina rahvusvahelises alpilaagris Pamiir.
1991. aastal kavatses ta osaleda kaheksatuhandelise Annapurna ekspeditsioonis, millest võinuks saada eestlaste esimene Himaalaja ekspeditsioon. See jäi siiski teostamata rahaliste vahendite nappuse tõttu.

Esmavallutused Pamiiris

1982. aastal võttis ta osa Tartu Riikliku Ülikooli 350. aastapäeva auks korraldatud ekspeditsioonist Kesk-Pamiiri Tanõmasi ahelikus. Selle käigus esmavallutati kaks nimeta mäetippu. 6350 meetri kõrgune mägi, mille tippu ronis esimeste seas ka Kalle Hansen, nimetati Tartu Ülikool 350-ks.
1984. aastal käisid eestlased Pamiiris mitut mäetippu esmavallutamas. Sel ajal kui Jaan Künnapi juhitud grupp Tallinna mäetippu tõusis, esmavallutasid 18. ja 20. augustil Alfred Lõhmus ja Kalle Hansen kahekesi kaks nimeta viietuhandelist mäge: 5750 meetri ja 5700 meetri kõrgust tippu, millest ühele otsustati anda oma spordiühingu Kalev nimi (Kalevi mäetipp).
1989. aastal tegi ta kaasa eestlaste ekspeditsioonis Pamiiri viietuhandelise mäetipu esmavallutamiseks. Kalev Muru juhtimisel tõusis ta koos kaaslastega tippu. Tipp nimetati Eesti ülikooliks.

Tehniline alpinism

1985. aastal ronis ta koos Kalev Muruga Almatõ piirkonnas mitmel marsruudil (raskuskategooria 5A, üks marsruut 5B) ning 1987. aastal tegi Fani mägedes koos Kalev Muru, Anu Kallavuse ja Sven Mäsesiga mitu tehnilist marsruuti, neist üks 5B-kategooriasse kuuluv.
1989. aasta Pamiiri ekspeditsiooni käigus (pärast Eesti ülikooli esmavallutust) läbis ta sealsamas lähedal mitu tehnilist marsruuti, nende seas Urmas Graueni juhtimisel tõusis ta Suhkrupea mäetippu (5B) ja läbis koos Kalev Muruga kahekesi 4A-kategooria marsruudi.

Isiklikku

Ta on Tartu Veiniklubi asutajaliige.
Sebastian Aagaard-Williams

Sebastian Aagaard-Williams (sündinud 11. augustil 1988 Gentoge vallas) on taani näitleja ja laulja. Tema isa on ameeriklane.
Ta on mänginud seriaalis "Jesus & Josefine" ning olnud ansambli B-Boys liige.
Säästukaart

Reeglid

Algselt sai boonuspunkte iga vähemalt 50-kroonise ostu pealt. Üks punkt oli võrdne ühe krooniga ja iga makstud 50 krooni andis 1,5 punkti. Näiteks 100-kroonise ostu pealt kogunes 3 punkti. Boonuspunktid maksti kasutajale tagasi kaks korda aastas  - juunis ja detsembris. Väljamaksmisel võrdus 1 punkt ühe krooniga. Sarnaselt teiste sooduskaartidega on Säästukaart andnud ka teatud protsendi allahindlust ETK partnerfirmades, kelle seas on olnud nt Edelaraudtee, Nordic Jet Line, UnoX, Tallinna Optika, Salva Kindlustus ja Apotheka apteegid.
John Atta Mills

Isiklikku

John Atta Mills oli abielus Ernestina Naadu Millsiga, haridusjuhi ja abielunõustajaga. Paaril oli üks laps, poeg Sam Kofi Atta Mills.
John Atta Mills mängis vabal ajal maahokit ja armastas ujuda. Nooremana mängis ta ka Ghana maahokikoondises.
Ivan Udaltsov (ajaloolane ja diplomaat)

Ivan Ivanovitš Udaltsov (vene keeles Иван Иванович Удальцов; 12. märts 1918 Moskva, Venemaa Nõukogude Vabariik – 20. märts 1995 Moskva, Venemaa Föderatsioon) oli Nõukogude Liidu ajaloolane ja diplomaat, ajaloodoktor.
Ta lõpetas 1940. aastal Moskva Riikliku Ülikooli. Aastatel 1940–1945 teenis ta Punaarmees. 1943. aastal astus Udaltsov Üleliidulise Kommunistliku  (bolševike) Partei liikmeks. Aastatel 1947–1950 oli ta NSV Liidu Teaduste Akadeemia Slavistika Instituudis teadur, 1950–1959 NLKP Keskkomitee aparaadi töötaja, 1959–1962 NSV Liidu Teaduste Akadeemia Slavistika Instituudi direktor, 1962–1965 NLKP Keskkomitee ideoloogiaosakonna asejuhataja, 1965–1970 Nõukogude Liidu Tšehhoslovakkia saatkonna nõunik, 1970–1976 pressiagentuuri APN Novosti juhatuse esimees.
Aastatel 1976–1979 oli Ivan Udaltsov Nõukogude Liidu suursaadik Kreekas.

Isiklikku

Ivan Udaltsovi isa Ivan Udaltsov oli lühikest aega Moskva ülikooli rektor ja lell Aleksandr Udaltsov NSV Liidu Teaduste Akadeemia liige. Tütrepoeg Sergei Udaltsov sai 2010. aastatel tuntuks opositsioonipoliitikuna. 
Ivan Udaltsov on maetud Novodevitšje kalmistule Udaltsovide matmispaigas. Hauasambale on raiutud tema, tema ema Margarita Udaltsova (1887–1964) ja majandusteadlasest isa Ivan Udaltsovi (1885–1958) nimi.
Alessandro Pittin

Alessandro Pittin (sündinud 11. veebruaril 1990 Tolmezzos) on Itaalia kahevõistleja.
Ta võitis 2010. aasta taliolümpiamängudel normaalmäevõistlusel pronksmedali. 2015. aasta maailmameistrivõistlustel oli Pittin normaalmäevõistlusel teine. Juunioride maailmameistrivõistlustel on ta pälvinud 4 medalit (3 kulda, 1 pronksi). Pittin on karjääri jooksul võitnud 3 individuaalset MK-etappi ja 3 kontinentaalkarikasarja etappi.
Iowa maakond

Ajalugu

Iowa maakond moodustati 17. veebruaril 1843 Washingtoni maakonna osast. Maakond sai nime Iowa jõe järgi, mis voolab läbi maakonna.
Feliks

Feliks on mehenimi.
2018. aasta seisuga oli see Eestis populaarsuselt 349. mehenimi. 1. jaanuari 2018 seisuga oli Eestis eesnimi Feliks 301 mehel.
Joachim Jungiuse Teadusühing

Joachim Jungiuse Teadusühing (saksa keeles Joachim-Jungius-Gesellschaft der Wissenschaften) oli Saksamaa teadusselts, mis tegutses teaduskadeemiana eelkõige Hamburgis ja Schleswig-Holsteinis, alates 1990. aastast ka Mecklenburg-Vorpommernis.
Joachim Jungiuse Teadusühing asutati 1947. aastal Hamburgi Ülikooli juhtivteadlaste eestvedamisel. Oma nime sai ühing Joachim Jungiuse järgi.
Aastatel 1978–1982 ja 1996–1997 ja 1998–1999 oli Joachim Jungiuse Teadusühingu president Otto Kraus, saksa arhanoloog. Alates 2000. aastast oli teadusühingu president Kurt Pawlik, Austria ja Saksamaa psühholoog, Hamburgi Ülikooli emeriitprofessor.

Liikmeskond

Joachim Jungiuse Teadusühingu tuntumaid liikmeid oli saksa füüsik ja filosoof Carl Friedrich von Weizsäcker, kes valiti 1957. aastal korrespondentliikmeks ja kes aastatel 1957–1968 töötas Hamburgi Ülikoolis filosoofiaprofessorina.
Joachim Jungiuse Teadusühingu ainus auliige 2000. aastail oli ettevõtja ja filantroop Helmuth Greve (valiti 1988), kes koos abikaasa Hannelore Grevega  (Tallinna Ülikooli audoktor) asutas Hamburgi arendus-, kultuuri- ja uurimisfondi.

Tegevuse lõpetamine

2004. aasta detsembris asutati Hamburgis Hamburgi Teaduste Akadeemia.  Sellega seoses lõpetas Joachim Jungiuse Teadusühing 14. jaanuaril 2006 oma tegevuse ja andis enda varad üle samaaegselt asutatud Hamburgi Joachim Jungiuse Teadusfondile.
Kolga jõgi (Võrumaa)

Kolga jõgi (ka Piiroja) on jõgi Eestis (Võru maakonnas) ja Lätis. Kolga jõgi on Pähni jõe vasakpoolne lisajõgi.
Jõel asub Krabi Veskijärv. Järve ääres on endise Krabi veski ja piiritusevabriku varemed.
Neelaps

Levila

Neid võib kohata Austraalias.
Medaille zur Erinnerung an den 9. November 1923

Medaille zur Erinnerung an den 9. November 1923 ehk "Vereorden" (ka NSDAP Vereorden; saksa keeles Blutorden) oli  
NSDAP kõrgeim aumärk. 
Adolf Hitler kehtestas Vereordeni märtsis 1934. Aumärgi saajateks olid algselt Saksamaal Münchenis 9. novembril 1923 toimunud õllekeldriputšist (ka Feldherrnhale marss)  osavõtjatele ligemale 1500 mehele ja ühele naisele.

Tänapäev

Kaasajal on aumärk Saksamaal klassifitseeritud keelatud aumärkide hulka.
Rebuoja

Rebuoja küla (vanadel kaartidel Raboja) Simuna kihelkonnas võis olla 18. sajandil hilisema samanimelise kõrtsi ja Kolgissoo küla kohal.
Rebuoja kõrts paiknes Tammiku ja Hirla küla vahelise tee ääres. Koht sai nime samanimelise oja järgi, mis suubus Tammiku järve.
Ducie atoll

Ducie atoll on üksik asustamata atoll Vaikses ookeanis. Kuulub Suurbritannia meretaguste alade hulka kuuluva Pitcairni koosseisu. Atolli geograafilised koordinaadid on 24° 40′ 9″ S, 124° 47′ 11″ W. Saarekeste pindala 0,7 km², laguuni pindala 3,9 km². Saarekesed on enamikus kaetud metsaga.

Ajalugu

Atolli avastas 26. jaanuaril 1606 Portugali meresõitja Pedro Fernandes de Queirós, kes pani sellele nimeks La Encarnación. Uuesti leidis saare 1791. aastal Briti laevakapteni Edward Edwards, kes nimetas selle Ducieks.
Lemmikneeme kivikülv

Lemmikneeme kivikülv (ka Aegna rändrahnud) on kivikülv Harju maakonnas Aegna saarel. 
Kivikülv koosneb 23 suuremast (ümbermõõt 8–25 m, kõrgus üle 1 m) ja 10-st väiksemast rändrahnust. Rändrahnudest kõige suuremad on Tulekivi, Kultusekivi, Teravaservaline kivi, Mälestuskivi ja Nurgaauguga kivi.
Geminiidid

Geminiidid on üks tuntumaid ja intensiivsemaid iga-aastasi meteoorivoole. 
See on jälgitav Kaksikute tähtkujus iga aasta u 6.–19. detsembril maksimumiga (kuni 120 meteoori tunnis) 14. detsembril. Tegu on asteroid 3200 Phaetoni järel liikuvast tolmupilvest pärit kübemetega, mis kiirusega u 35 km/s atmosfääri sisenedes süttivad ja nn langevate tähtedena nähtavaks muutuvad.
Esimesed teated geminiididest pärinevad 1862. aastast; siis oli tunniarvuks 20...30 meteoori. Aja jooksul on meteoorisadu tihenenud, ületades 1990. aastatel tunniarvu 100 ja jõudes sajandi lõpuks tunniarvuni 120...140.
Geminiidide keskmine tihedus on 1...3 g/cm³ – veidi väiksem asteroidide ja kivimeteoriitide omast, üsna sarnane maapealsete kivimite omaga ja tunduvalt suurem kometaarsete meteooride keskmisest (0,3 g/cm³).
Erinevalt teistest meteoorivooludest (perseiidid, leoniidid) ei ole geminiidide allikaks komeet, vaid asteroid 3200 Phaeton, mis avastati 1983. aastal. Spektri ja saba puudumise järgi loetakse see taevakeha kuuluvaks asteroidide hulka, ehkki tema piklik orbiit (kaugeim ots 2,4 aü, lähim ots 0,14 aü kaugusel) meenutab komeetide omi.
Paide tänav

Paide tänav on tänav Tallinnas Kesklinna linnaosas Kitseküla asumis. 
Tänav algab Pärnu maanteelt ja lõpeb Kauba tänaval. Paide tänav on lääneloode-idakagu suunaline ning ligikaudu 225 meetri pikkune.
Tänava endine nimi oli alates 1913. aastast Tsemendi tänav (saksa keeles Zementstrasse, vene keeles Цементная улица). See nimi tulenes Pärnu maantee ja Tsemendi tänava nurgal asetsenud F. Wahtriku tsemendivabrikust. Praeguse nime sai Paide tänav 24. mail 1939.
Volkswagen Touran

Volkswagen Touran on Volkswagen AG kaubamärgi Volkswagen all toodetav ja turustatav sõiduauto – mahtuniversaal, mis on ehitatud VW grupi A5 (PQ35) põhjale. Seda on toodetud 3 põlvkonda. 
3. põlvkond saabub aastal 2015. Selle välimus tuleb sarnasem 7. põlvkonna Volkswagen Golfiga.
Lichtervelde

Asulad

Lichtervelde jaguneb järgmisteks piirkondadeks:
Ateneum

Ateneum on kunstimuuseum Helsingis Rautatientori väljakul Helsingi pearaudteejaama vastas.
Ateneumi kunstimuuseumile kuulub riigi suurim soome kunsti kollektsioon 18. sajandist kuni 1960. aastani.
Alavuse linn

Külad

Linna haldusalas on järgmised külad: Alavuse kirikuküla, Asema, Jokivarsi, Kaukola, Kontiainen, Kätkänjoki, Lapinkylä, Pollari, Rantatöysä, Sapsalampi, Seinäjärvi, Sulkava, Sydänmaa, Taipale, Vetämäjärvi, Timanttimaa, Kuivaskylä, Salonkylä, Kattelus, Sääskiniemi.
Elanike arvult on suuremad asulad Alavuse kirikuküla (4050), Alavuse jaamapiirkond (1397), Töysä kirikuküla (942) ja Tuuri (760).
Aafrika korpus

Formeerimine

11. jaanuaril 1941 moodustatud Afrika Korpuse ülemaks määrati üks Hitleri lemmik kindraleid Erwin Rommel 11. veebruaril. Algselt pidi Hans von Funck saama selle ülemaks, kuid Hitler ei sallinud von Funckit, kuna ta oli Werner von Fritschi isiklik personaliülem, kui von Fritsch 1938. aastal sunniti tagasi astuma.
Saksa relvajõudude ülemjuhatus (Oberkommando der Wehrmacht, OKW) otsustas saata Liibüasse Itaalia armee toetamiseks "tõkkeväe". Saksa tõkkevägi, mille ülem oli Rommel, koosnes kõigepealt väest, mis koosnes ainult 5. tankirügemendist, mis pandi kokku 3. tankidiviisi teisest rügemendist. Need üksused organiseeriti 5. kergediviisiks, kui nad saabusid Aafrikasse 10. veebruarist kuni 12. märtsini 1941. Aprillikuu lõpus ja mais  liitusid 5. kergediviisga üksused 15. tankidiviisist Itaaliast. Sel ajal koosnes Afrika Korpus kahest diviisist ja oli allutatud Itaallaste juhtimisele.
15. augustil 1941 nimetati 5. kergediviis ümber 21. tankidiviisiks, mille kõrgem vorm oli endiselt Aafrika Korpus. 1941. aasta suvel suurendas OKW Aafrikas kohalolekut ja lõi uue peakorteri nimega Panzer Group Africa. 15. augustil aktiviseeriti tankigrupp Rommeli juhtimisel ja Aafrika Korpuse ülema koht läks Ludwig Crüwellile. Tankigrupp koosnes Aafrika Korpusest, mõnedest lisa Saksa üksustest ning veel kahest Itaalia korpusest. Tankigrupp nimetati omakorda ümber Tankiarmeeks Africa 30. jaanuaril 1942.
Pärast sakslaste kaotust Teises El-Alameini lahingus ja liitlasvägede maabumine Marokos ja Alžeerias toimunud Operatsioon Torch käigus, suurendas OKW taas kohalolekut Aafrikas, tuues esimesena 19. novembril 1942 Tuneesiasse XC armeekorpuse Nehringi juhimise ning täiendav 5. Tankiarmee 8. detsembril kolonel-kindral Hans-Jürgen von Arnimi juhtimisel.
23. veebruaril 1943, algne Tankiarmee Aafrika, mis oli nüüdseks ümber nimetatud Saksa-Itaalia tankiarmeeks, nimetati nüüd ümber Itaalia 1. armeeks ja allutati Itaalia kindrali Giovanni Messe juhtimisele. Samal ajal pandi Rommel juhtima uut Armeegrupp Aafrikat, mis loodi nii Itaalia 1.armee kui ka 5. Tankiarmee juhtimiseks. Aafrika Korpuse ja 1. Itaalia armee jäänused taganesid Tuneesiasse. Armeegruppi juhtimine anti Arnimile üle märtsis. 13. mail Aafrika korpus alistus koos kõigi teiste Teljeriikide vägedega Põhja-Aafrikas.
Enamus vangi langenud Aafrika korpuse sõduritest viidi Ameerika Ühendriikidesse ja hoiti Camp Shelbys Mississippis ja teistes sõjavangilaagrites kuni sõja lõpuni.

Koosseis ja terminoloogia

Kui Rommel edutati äsja moodustatud Tankiarmee Afrika ülemaks, oli tema käsutuses mitmeid Itaalia üksusi, sealhulgas neli jalaväediviisi. Kaks Itaalia soomusdiviisi, Ariete ja Trieste, jäid esialgu Itaalia kontrolli alla kui Itaalia XX motoriseeritud korpus, mida juhtis kindral Gastone Gambara. 
Afrika Korpus formeeriti ja nimetati ümber 1941. aasta augustis. "Afrikakorps" oli väe ametlik nimi vähem kui kuus kuud, kuid ohvitserid ja mehed kasutasid seda aja jooksul edasi. Afrika Korpus oli Tankiarmee Afrika peamine saksa üksus, mis hiljem nimetati ümber Deutsch-Italienische Panzerarmeeks ja nimetati lõpuks Heeresgruppe Afrikaks (Armeegrupp Africa) kõrbe kampaania 27 kuu jooksul.
Alejandra Ávalos

Alejandra Ávalos (õieti Alejandra Margarita Ávalos Rodríguez; sündinud 17. oktoobril 1968 Méxicos) on Mehhiko lauljanna ja näitlejanna.
Mikroettevõtja

Mikroettevõtja on raamatupidamise seaduse järgi kõige väiksem ettevõtte kategooria Eestis. Mikroettevõtja lisandus ettevõtete liigitusse 1. jaanuaril 2016. aastal jõustunud seadusemuudatuste tulemusena. Seadusemuudatuste eesmärgiks oli lihtsustada mikro- ja väikeettevõtjate tegevust ning aruandlust.
Juba aastal 2013 soovitas Euroopa Komisjon riikidel leevendada väike- ja mikroettevõtete aruandlust, kuid sellal ei pidanud Rahandusministeerium koostöös asjaomaste valdkondade esindajatega asjade sellist käiku vajalikuks.

Mikroettevõtja aruandlus

Kui 2015. aastani pidid kõik ettevõtted koostama samadele nõuetele vastava aastaaruande, siis majandusaastatel, mis algavad alates 1. jaanuarist 2016, on nõuded eri kategooriate ettevõtete jaoks erinevad. Uuendusena võivad mikro- ja väikeettevõtjad esitada majandusaasta kohta täismahus aastaaruande asemel lühendatud aastaaruande. Lisaks võivad mikroettevõtjad soovi korral koostada ka väikeettevõtja lühendatud või täismahus aruande. Mikroettevõtja lühendatud majandusaastaaruanne koosneb kahest põhiaruandest (lühike bilanss ja kasumiaruanne) ning kuni kolmest lisast. Kui mikroettevõtja koostab lühendatud aruande, ei pea ta koostama tegevusaruannet.
Väike-Salatsi kihelkond

Väike-Salatsi kihelkond ehk Mazsalaca kihelkond (saksa keeles Kirchspiel Salisburg, läti keeles Mazsalacas draudzes novads) oli haldusüksus Liivimaal Volmari kreisis.

Ajalugu

Kihelkond moodustati aastal 1668. Patronaadiõigus kuulus Valtenbergi mõisa omanikule.
Smalininkai

Ajalugu

Esimesed kirjalikud andmed asula kohta pärinevad XV sajandist. Aastal 1422 hakkas asula alt jooksma Leedu ja Preisimaa vaheline piir. Varasemal ajal asusid asula ümber suured metsad, kohalikud elanikud tegelesid tõrva ajamisega (kohalikus murdes smala), sellest ka asula nimi.
Aastal 1811 rajati Smalininkaisse hüdromeetriajaam. Aastal 1902  valmis asulat Tilsitiga ühendav raudtee, mis tegutses aastani 1942. Kuigi raudtee on demonteeritud, on toonane jaamahoone elumajaks ümber ehitatuna säilinud.
Aastal 1946 sai Smalininkaist linn. Nõukogude ajal oli see kohaliku sovhoostehnikumi keskuseks. Aastal 2009 püstitati linna alla 250 KW tuulegeneraator.
Janek Joost

Janek Joost (sündinud 19. juunil 1977 Pärnus) on eesti näitleja.
Ta sündis aastal 1977 Pärnus. Ta on õppinud Pärnu 2. Keskkoolis ja Pärnu Raeküla Koolis. Ta lõpetas Pärnus õhtukooli (praeguse Pärnu Täiskasvanute Gümnaasiumi). Õhtukoolis õppimise ajal töötas ta Päikeseraadios ja käis Aare Laanemetsa teatristuudios. Aastal 2000 lõpetas ta Eesti Muusikaakadeemia Kõrgema Lavakunstikooli. Aastal 2007 kaitses ta väitekirjaga "Hääle olulisus rolli luues" magistrikraadi.
Aastatel 2000–2005 töötas ta näitlejana Vanemuise teatris, seejärel on ta tegutsenud vabakutselise näitlejana; viimasel ajal on ta mänginud peamiselt Tartu Uues Teatris.
Ta on andnud on hääle Jääaeg 4 kapten kõht.

Isiklikku

Tema elukaaslane on olnud näitleja Kersti Heinloo, neil on kaks poega.
Kaugatuma pank

Kaugatuma pank (ka: Kaugatoma pank) on pank Saaremaal Sõrve poolsaare läänerannikul.
Pank võeti kaitse alla 1973. aastal. Praegu on see osa Kaugatoma-Lõo maastikukaitsealast.
Panga pikkus on 1125 m ja kõrgus 2,5 m, millest aluspõhjalist osa 2,0 m. Pangal paljanduvad Kaugatuma lademe Äigu kihid. Pank ja seal asuv puurauk on Kaugatuma lademe stratotüübiks.
Ernst Christian Otto Waltz

Ernst Christian Otto Waltz  (22. veebruar 1844 Heidelberg – 3. märts 1918 Heidelberg) oli Eestis tegutsenud Saksa ajaloolane.
Waltz oli kondiitri poeg. Ta õppis Heidelbergi, Göttingeni ja Bonni ülikoolides. 
Ernst Waltz töötas 1868–1874 eradotsendina Heidelbergi Ülikoolis, 1874–1875 oli sealsamas professor. Ta oli üldajaloo dotsent Tartu Ülikoolis 1875–1880 ja professor 1880–1900.
Chrystia Freeland

Isiklikku

Chrystia Freeland on abielus, tema abikaasa Graham Bowley on ajakirjanik ja neil on kolm last. Tema isa Donald Freeland oli advokaat ja Kanada Liberaalse Partei liige. Ema Galina Freeland (neiuna Homjak) (1946–2007) oli rahvuselt ukrainlane ja sündis põgenikelaagris Bad Wörishofenis Baieris Ukraina katoliiklikus peres; ta oli advokaat ja Uue Demokraatliku Partei liige. Chrystia Freeland räägib lastega kodus ukraina keeles, samuti tööasju inglise ja prantsuse keeles; lisaks valdab ta vene, poola ja itaalia keelt.
Šveitsi frank

Šveitsi frank (saksa keeles Schweizer Franken, itaalia keeles Franco svizzero, prantsuse keeles Franc suisse) on Šveitsi rahaühik. Selle valuutakood on CHF.
Gallura

Gallura (gallura murdes Gaddùra [ga'ɖːura], sardi keeles Gallùra) on ajaloolis-geograafiline piirkond Itaalias Sardiinia saare põhjaosas. Gallura hõlmab Maddalena saarestikku.
Gallura 21 vallast 20 asub Olbia-Tempio provintsis ja üks Sassari provintsis (Viddalba). Piirkonnas on Olbia, Tempio Pausania, Arzachena, La Maddalena, Calangianuse, Lurase, Aggiuse, Bortigiadase, Santa Teresa Gallura, Luogosanto, Palau, Aglientu, Trinità d'Agultu e Vignola, Telti, Golfo Aranci, Badesi, Viddalba (SS), Sant'Antonio di Gallura, Loiri Porto San Paolo, San Teodoro ja Budoni vald. Peamised keskused on Olbia, Tempio Pausania ja Arzachena, La Maddalena. Gallura piirneb Anglona, Monteacuto ja Baronie piirkonnaga.
Viljar Arakas

Viljar Arakas (sündinud 26. veebruaril 1979 Tallinnas) on eesti ettevõtja, varavalitsemisettevõtte EfTEN Capital tegevjuht.
Arakas lõpetas 1999. aastal Tallinna Polütehnikumi telekommunikatsiooni erialal ja sai 2003. aastal bakalaureusekraadi ärijuhtimises EBSist.
Ta on pälvinud Aasta ärijuhi auhinna 2013. aasta tegevuse eest.
Seenlillelised

Seenlillelised (Monotropaceae) on kaheiduleheliste taimede sugukond kanarbikulaadsete seltsis.
Mõnes süsteemis moodustab see rühm osa kanarbikuliste või ka uibuleheliste sugukonnast.
Joosep (eesnimi)

Joosep on eesti mehenimi. See on tuletatud nimest Joseph (heebrea Jōsēph).
2018. aasta 1. jaanuari seisuga oli Eestis eesnimi Joosep 1178 mehel. Joosep oli populaarsuselt 148. mehenimi. Joosep oli keskmiselt 17 aasta vanune (mediaanvanus oli 15). Kõige populaarsem oli eesnimi Joosep vanuserühmas 15–19, kus neid oli 10 000 elaniku kohta 25,79.
Aleksander Viires

Aleksander Viires (kuni 1935. aastani Aleksander Simson; 11. juuni 1899 – ? Venemaa) oli Eesti sõjaväelane (major).
Ta õppis 1934–1936/1937 Kõrgemas Sõjakoolis sõjamajanduse erialal.
Teenis Sidepataljonis, hiljem oli sõjaväestaabi käsundusohvitser. 
Saadeti 14. juunil 1941 Tallinnast sunniviisil Venemaale.
Artur Ávila

Artur Ávila Cordeiro de Melo (sündinud 29. juunil 1979 Rio de Janeiros Brasiilias) on brasiilia ja Prantsuse matemaatik, Brasiilia Teaduste Akadeemia liige; esimene ladinaameeriklasest Fieldsi medali laureaat (2014).
Ta lõpetas Rio de Janeiro Föderaalse Ülikooli ja sai 2001. aastal Rio de Janeiro asuvast Puhta ja Rakendusliku Matemaatika Riiklikust Instituudist (IMPA) doktorikraadi (doktoritöö "Bifurcations of unimodal maps: the topological and metric picture"; juhendaja Welington de Melo).  Seejärel siirdus Prantsusmaale, kus töötas mitmes uurimisasutuses, sealhulgas Pariisis asuvas Teadusuuringute Keskuses (CNRS), kus edutati 2008. aastal uurimisdirektoriks. 2018. aastast on ta Zürichi Ülikooli matemaatikainstituudi professor. Ühtlasi on Ávila 2009. aastast IMPA erakorraline teadur. Tema töögraafiku kohaselt viibib ta pool aastat Euroopas ja seejärel pool aastat Rio de Janeiros.
Teadlasena on Ávila peamised uurimissuunad matemaatikas dünaamilised süsteemid ja spektraalteooria. 2014. aastal Soulis toimunud Rahvusvahelise Matemaatikute Kongressi (IMC) avatsemoonial anti kätte Fieldsi medalid, sealhulgas Ávilale, kes sai medali "suure panuse eest dünaamiliste süsteemide teooriasse, mis on muutnud selle allharu nägu tänu ideele kasutada renormalisatsiooni ühendava põhimõttena".
Ávila omab Brasiilia ja Prantsusmaa kodakondsust.